
A vállalkozásoktatás lehetőségei a felsőoktatásban

Kulcsszavak: vállalkozói hajlandóság; vállalkozásoktatás; felsőoktatás
A dolgozatom a vállalkozásoktatás témaköréhez kapcsolódik, felsőoktatási kontextusban vizsgálva. Magyarországon és máshol is a világban egyre csökken a vállalkozói kedv, aminek a magas szintű bizonytalanság kerülésen kívül számos más oka is van. Ezek között említhető a képességek és készségek hiánya, ami miatt a tehetséges személyek sem mindig mernek belevágni egy önálló vállalkozás elindításába.
A kialakult helyzethez nagyban hozzájárul az is, hogy a vállalkozók társadalmi megítélése még a mai napig is negatív, hiszen sokan a privatizáció idején szerencsével meggazdagodó réteget látják benne. Tovább nehezíti a helyzetet az is, hogy a magyar népre a bizonytalanság kerülés kulturálisan beleivódott a társadalom minden tagjába. Nagy hangsúly van azon, hogy azok a hallgatók, akikben megvan a hajlandóság egy saját vállalkozás elindítása iránt, jobb minőségű képzést kapjanak, így a bizonytalanságuk csökkenjen. A magyar családokban, a középiskolákban és az egyetemeken is a foglalkoztatottság áll az előtérben, hiszen az sokkal nagyobb biztonságot nyújt, mint egy új ötlettel belevágni az ismeretlenbe. A vállalkozói ismeretek oktatása azért nincs jelen, mert az alkalmazotti lét a biztos, és hiába vágynak sokan az önfoglalkoztatás adta lehetőség kihasználására, a biztoshoz történő ragaszkodás visszatartja őket.
A dolgozatom tartalmazza a hallgatók és az oktatók véleményét a jelenlegi helyzetről, valamint vállalkozói vélemények alapján megfogalmazott javaslatokat, amelyek hatékonyabbá teszik az egyetemünkön a vállalkozásoktatást. A kapott eredmények továbbá iránymutatást adhatnak arra vonatkozóan, hogy egy vállalkozásoktatási kurzus megvalósulása esetén melyek azok, az oktatók számára kiemelten fontos képességek és készségek amelyek szükségesek, hogy a vállalkozásoktatás területén releváns és hiteles tudást adhassanak át a hallgatók számára.



